Xuquuqda  qoraalka : Muxiyodin Dabeyl  

QUUDHSIGII iyo QIIMIHII AAN YEESHAY (sheeko)

Waa   hillaadii  sagaashameed yadi markii  iigu horeysay ee  aan  arko  mayd iyo  meel  uu yaal  ba.weligay  maanta  ka hor  ma arag  qof  dhintay.balse  hadda  waan dul taagan  ahay maydkii  iigu raadka  badnaa..Xilli  subax oo geedka  iyo  qofka aan si  fiican loo kala saareyn ayaa  waxa na  soo  weeraray  qolo ay  Aabo xurguf guun  ahi dhex taalay,anigu  waan yaraa  oo buulka  gudihiisa  ayaan  dhex hurdaa  balse  aabo  waxa  uu hurdaa  ardaaga oo raxan  adhi ah waardiye  ka yahay.

Waxa hal mar dhagtaydu  maqashay ''  kac  ''  ''istaag''  ''joog''  ''ha is dhaqaajin'' iyo  kalmaddo badan oo hanjabaadi  ka  buuxdo. Hooyo  ayaan  hoosta ka  qanjiidhiyay  hooyo ''kac '' cod baan maqlayaaa.hooyo oo hurdadda  weli  sii jeclaysanaysa   ayaa mooday  inaan  riyoonayo, ''seexo'' hooyo  waxba  ma jiraan e .codkii  ma joogsan  oo weli  waan maqalyaaa.hal  mar  ayaa  codkii  soo  gaadhay  meel  u dhaw meeshii  aan hurday.hadda  ayaan  ogaaday waxa  dhacayaa  in ay  yihiin xaqiiq  .

Qarax  ayaan  bilaabmay.waa wax aanan weligay  maqal.dheggaha  ayaa i dilaaci  gaadhay, waa  wax weyn  oo  aan is idhi  malaha  dhulkaa idin la  go'aya. Bisinka.Hooyo  ayaa soo toostay  xaalkii  markiii  uu  sii  adkaaday.farxaddii  aan ku toosi  jirney  waa uu  is bedelay, maanta  jawigeegii  sidii  hore maaha.waa maalin  aan nolosheyda  ilaabi  doonin, xasuus  madow  ayaa maanta  ii bilaabmaysa.

ogow  anigu  weli maan kicin waan  is nabayaaa  oo baqasho  ayaa  iga  buuxda, wax yar  ka bacdi  waxa  ayaa cod   dhagahayga  ku  soo dhacay  waa  ''baroor'' mise  waa hooyo  oo  barooranaysa ''hoogayeey, ba'ayeey, jabayeey,''.gartay  oo  waa  dareen  aan farxad  wadan.

Albaabkii  ayaan  soo istaagay,oo daahii  buuulka  ayaan iska  fayday, qoorta  ayaan  la soo baxay  .qaracan  iyo  quus   ayaa igu  bilaabmay.  waa hooyo  oo dul  fadhidda  aabo  oo  dhiigiisii  soo  gaadhay  buulkaa  albaabkiisii.Aabo  ayaan  soo dul  istaagay  waa mayd  laakiin  waxba  uma  qaban karo  ma   maydhi  karo, ma kafni  karo.iskuma jebin  karo.awood  intaas  leeg  ma lihi.

Reerihii  jaarka  ayaa  nagu  soo baxay.baroortiii  ayaaa is qabsatay  oo meeshii  waa deynaatay. Laakiin  talo  waa calool  adayg e. markii  ayaan  bilaabay  hawlihii  shaqo  ee  uu  aabo  lahaa  in  aan qabto. Hadda  reer  ayaaan curad u ahay  balse  cududdeydu  ma buuxsamin  oo  maqasha wax  aan  ahayn  layguma   aamini  jirin.

Aabo  meel  aan naga durug saneyn  ayaa lagu  xabaalay maalintii  marka  aan maqasha  soo xareynayno hal mar ayaan  soo siyaaran jiray  oo  aan indhaha  ka  soo qaadi  jirey.
Noloshaydii  waxay  noqotay  inaan buuxiyo  gol dalooladii  aabo hayay. Taagtay  iyo  tamartay  waan isku  keenay  si  looga  maarmo  adeer iyo  gacan  inaadeer  ba .Kartidda  iyo  calool adeygu  waan la qabatimay oo  nin  aabihii  dhiigiisii soo  dul  istaagay  naxdin  way  is daayeen.

Wax ay  noloshii  sidaas  ku socotaba  maalin  ayaa magaalada  waxa nooga  yimid  nin  adeer  ii  ahaa  si  uu  uga  soo  war  helo  nolosha agoontii walaalkii ka  dhintay.Waxa  uu adeero  ii sheegay war ah inuu magaalada  I gayn doono  si aan wa u barto  agoontana  aan u anfaco , xoolaha aan  lahayn  se  ciidan  kama maarmi karayaan. sidaas  ayaan u sheegay  adeero.balse  waxa uu qanciyay  in  aan iftiinka  nolosha  u soo baxo.qayrkay  wax la qaybsado  agoontana  aan anfaco.

Waxa  arinkii loo soo bandhigay  hooyo  oo ciidan aan  aniga ahayn  haysan.balse adeero ayaa u sheegay   mustabalka  aan yeelan doono marka aan wax barto.Hooyo  arinkii  waa soo dhawaysay  adeerana  waa ay  ka aqabashay  codsigii  mustaqbal  hagaajinta ahaa Hadda  waxa ii bilaabmaya  nolol cusub, guri cusub, dhaqan cusub, hawo cusub, saaxiib cusub intaas  dhamaantood  waa loo baahan yahay  in aan lala  qabsado .

Subax hore ayaa adeero  aan  soo  raacay  waa  xili hore  hurdo  ayaa  iga badh go'day .balse  '' diyaar garow  ayaa loo baahan yahay  waxa  suurto gal ah  inaan muddo badan  maqnaato '' ayaa  uu adeero  ii sheegay.Waan kacay carfti magaalo maanta  ayaa iigu  horeyn  doonta . markii ayaa yaraa  waxa la iiga  sheekeyn  jirey in  magaaladda   la isku dilo oo  dad xumi  ay joogaan .balse  maanta diyaar ayaan u ahay wixii  I dili raba  in aan iska dhiciyo..

Waan ka soo dhaqaaqay  reerkii kolba inta  aan xeredii  adhiga  sii eego ayaan  ilmadda hoos  iskaga masaxayay.laakiin  waxaan  niyadda ku dhisanayay  nolosha caruurtiina  ayaad wax ka  bedeli  doontaa.Wax uu safarkii   nagu  sii dheeraadaba ilaahay galadii waxaan  soo gaadhanay gurigii  adeero  oo magaaladda  badhtankeeda  ku yaala, intii  aan wadada ku sii jirey  wax badan ayaan la yaabanaa  qaabka  wax u socdaan na  waan la fajacsanaaa, nin  weyn oo meel   iska fadhiya  uma  aan baran fadhi hawl  yaraysi ah.ciyaal  dhar isku wada eeg   xidhan  ayaan  kolba  meel ku  sunsumaaaya  oo  wax bal-balaadhana  wada sita.

Maanta ayaan  nolol cusub galay, jawi qabow ayaa  ii bilaabmay. Caruur  aan  ilmaadeer nahay ayaan  soo dhex galay  dhankayga  ayaan  ka bilaabay hawshii.Waxa la  ii sheegay in  waxbarsho  la I gayn  doono  marka  magaalada aan la  qabsado.asxaab cusub ayaa  habeen kii  guriga iigu  iman jirtey  ka faa'ideysan  jirtay  waayo aragnimaddeyda  iyo  taariikhaha  aan hayo.

Markii  aan muddo 3 bilood  ah  joogay  guri  ayaa  waxbarsho  la i  geeyay .adeero  waa  shaqaale  guriga  ka  baxa xili  hore  habeenkiina  xili  danbe  ayuu  iman  jirey, balse xaaskiisa  ayaa igu noqtay qof  igu adag oo  si xun  ii guhaadisa  marka  uu adeero  maqan  yahay, waxa aan tabay  naxariistii  hooyo  iyo  kalgaceylkii  aan  ka  heli  jirey.

Muddo ayaan noloshaas  ku jirey  waxaan  adkeysi  iyo  dardaaran  ayaan qabaa oo waxaasi ima damqayaan.Iskoolkii  waan bilaabay hadda waxa la i  fadhiisiyay fasalkii  koowaad  maadaama aan fikir  hore ka haysan  waxbarshadda. Duhurkii marka aan ka soo baxo iskuulka  waxaan tagi  jirey masjiidka  hadaan  qadeeyo (inkastoo  aanay  igu filneyn ) waan yara seexan jiray.

Salaadka casar marka ay gaadho  waxa aan bilaabi jirey  inaan  wax akhris  joogto ah  ilaa  iyo  habeenkii . waxa  aan ka soo dhalaalay  waxbarashaddii  aan  waday,imtaxaankii  teeramka  hore ayaa darajo aad  u fiican ku soo baxay. Hambalyo  ayaa soo gaadhay  adeero.

Balse  taas bedelkeeda  sida  ay ardeydu u xaragoon jireen uma aanan xaragoon jirin, dhaashiga  ay helaan  ma aan heli jirin.waxa ii dheera  in  dacaayad reer magaalnimo  igu  duri jireen.Macalinmiintii  ayaa si  aad ah iiga raali  noqotay  oo si aad ah ii soo dhawaysay run ahaantii  iyaga  la'aan toodna  wax badan ma  aanay ii  suurto  galeen .Xiliyadda  fasaxa  reerka  ayaan gaadhi jirey.udgoonkii  adhiga  iyo  saaladii ayaan  u darsaday oo  ani carfi  gaar ah ii lahaa .

Maalin  ayaa  arin naxdin  leh igu dhacay waa maalin  sabti ah ayaa macalin  noo dhigayay  su'aal  nagu soo dhex tuuray ardeyda waxa uu na waydiiyay ''waxa aad sheegtaan astaamaha  dhaqanka  iyo  reer guuraaga  lagu  garan karo? ''Mid  ardey ah ayaa halka dambe   farta  ka fiiqay isagoo ku bilaabay  hadalkiisa ''macalin  waxa lagu  yaqaaan  dharkooduna  wuu  jeex-jeexan yahay  dhaqan kooduna  waa danbeeyaa'' la yaab malahan oo waxa uu  iga arkay  uun baa labaddaas  astaamood  kulmistay.Hoos  ayaan ka naxay  faquuq  intaas leeg na waan xamili kari waayay balse  dardaaran  ayaan qabaa  argti  fog  na waan leeyahay .

Waxaan muddo ku jirey dugsigii hoose  iyo  kii dhexe .waxa  aan nasiib u yeeshay  in  aan kaalinta  1aad  ku guulayasto  Fasalkii  8aad  markii   aan ka baxayay .waxa ii furmay  fursado  badan  dawaladda  ayaaa  ii balan qaaday in  aan aan helayo  wax barasho bilaash  ah  dugsigayga  sarre.  Adeero  ayaa  warkii  soo gaadhay mar labaad ayuu  ii hambalyeeyay.Fursad  ayaa ii soo baxday  in  dugsigaygii   sarre  lacag la'aan tahay  waxa la ii raaciyay  sidoo kale  in macalin   dugsiga  hoose dhexe  ee  isla iskoolkii  aan ka baxay la  iga  dhigay.Hadda indhihii baa ii dilaacay  aduunkii  ayaa ii iftiimay  argtideydiii way si balaadhatay  ilaahay ayaa I garab istaagay.hadda waxaan qaadayaa.

-weligeed aduunyadda 
-waqtigaa  nin  saacida  

-nin na waayahaa  xidha
-labadaasi waxaan hayn 

-horaa looga waayoo 

-waa nin iyo waagii 

ilaaahay  ayaa igu  guuleeyay  fursaddihii  way  sii bateen  argatidii  aan  qabay  waa ay    balaadhatay  hadda  hagabad  ayaan ku  jiraa  waxaan madaxa  saartay  biilkii  billaha  ahaa ee  aan bixin jiray aniga oo taakuladaydu  ku badnayd  dhanka  raashinka  iyo  arad baxa  reerka.

Waxaan sidaas ku  jiray muddo  saddex sanadood  ah waxaan gaadhay  heer  ilaahay lagu xamdi  naqo, waxaygii  yaraa way urureen  gacan qabsi  ayaan haystaa  dugsigiii sarre na  waxaan ka marayaa   heerka 3aad (form three).

Hal  mar  ayaan jaanis   u helay fursad  maal-gashi oo haayadi  gacanta  ku  haysay waxa  loo galay tar taran  araagji (cv ) loo xaraysanyay  ilaahay galadii  waxaan  helay oo waan ku guulaystay .markii  ayaan bilaabay  ganacsi  yar oo gacan  qabsi  aan u helay waxaan  ku guulaystay  in  maalin ba maalinta  ka danbaysa  uu  sii kordho macaashka  aan soo xareeyo  ilaa aan gaadhay  heer  shaqaale  la ii noqdo  .

Hadda waxa idin la hadlaya  agoonkii  nolosha  ku  bilaabay  qub iyo qacda waakaas  heerkaas  maraya .ba leeg  nasiib iyo dadaal ayuu  maciinsaday ilaahay na  waa uu garab galay .

Adiga waxaad haystaaa  awood  kaalmo.aniga ilama mid  tihid  hadda ka kac  fadhjiga shaqee  wax soo saarkaagu  haba yaraadee .  ma  aaminaysaa  agoonkii  yaraa  maanta  waxa  u shaqeeya  in  ka badan 2500 oo  qof. Oof caleyk!
Waxaan  ku soo afmeerayaaa   shaakada tuduc  suugaan ah  oo kooban . 
-Marka aanad hamooon  noloshu waa mooyi dabadeede 

-madhax malaha aadmigu wuxuu kuu  mitimiyaaaye 

-macluul  wax kaagama taraan  maal laguu qoray e 
-magaabadda  hashaada  ka roon maydhanaan kale e
-midigtaadu  waxat goosataa maydha  gaajada.

Wixii  talo iyo tusaaleyn ba ah ugu soo hagaaji qoraaga sheekaddan  Muxiyodin Dabeyl.
Hiyohassan527@gmail.com 

